17/07/2019 | Administración LocalMunicipal
Dodro
Anuncio da periodicidade das sesións ordinarias do Pleno, retribucións por asistencias a sesións e nomeamento derepresentantes da corporación en órganos colexiados

O Pleno do Concello de Dodro, na sesión extraordinaria do día 3 de xullo de 2019, acordou as propostas da Alcaldía que se transcriben: Periodicidade das sesións ordinarias do Pleno A vista da necesidade de resolver sobre a periodicidade das sesións do Pleno deste Concello ao abeiro do disposto no artigo 38 a) do Regulamento de organización, funcionamento e réxime xurídico das entidades locais e considerando o disposto no art.46.2 a) da Lei 7/1985, do 2 de abril, reguladora das bases do réxime local, que establece que as sesións ordinarias do Pleno nos municipios de ata 5.000 habitantes terán lugar como mínimo cada tres meses, e o art.210.2 a) da Lei 5/1997, do 22 de xullo, de administración local de Galicia, que establece que a periodicidade das sesións ordinarias do Pleno será como mínimo de cada dous meses, PROPOÑO ao Pleno do Concello: Primeiro.- Que a periodicidade das sesións ordinarias sexa bimestral. Segundo.- Que as devanditas sesións ordinarias teñan lugar no segundo xoves de cada dous meses, comezando a contar desde o día 8 de agosto. A hora de celebración serán as 20:00 horas. Terceiro.- Non obstante, se as circunstancias o aconsellaran, a xuízo do alcalde, poderá este convocar a sesión con carácter ordinario en hora ou día distinto do que correspondería conforme ao punto anterior, nun intervalo dos sete días naturais anteriores ou posteriores, e á hora que estime axeitada, respectando sempre a periodicidade mínima antes establecida e as normas legais sobre forma e prazos da convocatoria. En particular, serán criterios a ter en conta pola Alcaldía para a convocatoria das sesións ordinarias para día distinto do establecido como preferente, o feito de que tal día sexa festivo, a conveniencia dun maior estudo dos asuntos que se prevea tratar, a urxencia dos mesmos e calquera outros que xustifiquen razoadamente a decisión. Retribucións por asistencias a sesións do Pleno e Xunta de Goberno, así como cantidade a pagar por grupo político En aplicación do disposto no artigo 75 da lei 7/1985, do 2 de abril, reguladora das bases de réxime local e no artigo 13 do real decreto 2568/1986 do 28 de novembro, polo que se aproba o regulamento de organización, funcionamento e réxime xurídico das entidades locais, esta Alcaldía PROPÓN ao Pleno da Corporación a adopción do seguinte acordo: Primeiro.- Que os membros da Corporación que non desempeñen cargos en réxime de dedicación exclusiva, ou dedicación parcial, terán dereito a percibir indemnizacións por asistencia ás sesións do Pleno do Concello e da Xunta de Goberno Local, tanto se asisten como titulares ou suplentes debidamente autorizados, nas seguintes contías: - Sesión ordinaria do Pleno do Concello: 60 € - Sesión extraordinaria do Pleno do Concello: 60 € - Sesión ordinaria ou extraordinaria da Xunta de Goberno: 200€ - Sesión da Comisión Especial de Contas: 50 € Segundo.- Que co obxecto de contribuír aos gastos derivados das actividades dos grupos políticos con representación no Concello de Dodro, para as distintas actividades e actuacións que no seno do mesmo se realicen, asígnase unha cantidade anual de 100 € para cada un dos grupos políticos Nomeamento de representantes da corporación en órganos colexiados - Nomeamento do representante no Consello Escolar do CPI De conformidade co disposto no artigo 38 c) do Regulamento de organización, funcionamento e réxime xurídico das entidades locais, en relación ao nomeamento de representantes en órganos colexiados sométese ao Pleno do Concello a seguinte Primeiro.- Nomear, como representante do Consello Escolar do C. P. I de Dodro “Mohsan Luis Rosendo Sarhan Haber” ao concelleiro Abel Tarrio Abuín e, como o seu suplente, ao concelleiro Xoán Xosé Vicente Franco. Segundo.- Notificar o nomeamento as persoas designadas Nomeamento de representantes da corporación en órganos colexiados - Nomeamento do representante no Consello Escolar do CRA De conformidade co disposto no artigo 38 c) do Regulamento de organización, funcionamento e réxime xurídico das entidades locais, en relación ao nomeamento de representantes en órganos colexiados sométese ao Pleno do Concello a seguinte Primeiro.- Nomear, como representante do concello de Dodro no Consello Escolar do C. R. A. de Dodro ao concelleiro Abel Tarrío Abuín e, como suplente, ao concelleiro Xoán Xosé Vicente Franco. Segundo.- Notificar o nomeamento as persoas designadas Nomeamento de representantes da corporación en órganos colexiados - Nomeamento do representante na Xunta Pericial do Catastro Inmobiliario Rústico De conformidade co disposto no artigo 38 c) do Regulamento de organización, funcionamento e réxime xurídico das entidades locais, en relación ao nomeamento de representantes en órganos colexiados sométese ao Pleno do Concello a seguinte Primeiro.- Nomear, como representante do concello de Dodro na Xunta Pericial do Catastro Inmobiliario Rústico ao propio alcalde, Francisco Xabier Castro Tourís, e como suplente, ao concelleiro Ramón Abuín Gómez. Segundo.- Notificar o nomeamento as persoas designadas Dodro, 11 de xullo de 2019 O alcalde Francisco Xabier Castro Tourís